સુરત, નવસારી તથા વલસાડમાં NDRFની ટીમ મોકલી દેવામાં આવી છે. તેમજ સુરત ક્લેક્ટરે રાત્રે 8 વાગ્યા પછી દરિયાકાંઠા નજીકના લોકેને બહાર નીકળવાની મનાઈ ફરમાવી છે. સાથે જ દરેક સંબંધિત જિલ્લાના કલેકટરે પોતાન ડિઝાસ્ટર મેનેજમેન્ટની ટીમ સાથે પણ બેઠક કરીને આગોતરા પગલા માટે સજ્જતા કરી લીધી છે. વાવઝોડાની અસર 6 તારીખ સુધી દેખાવાની છે. 10મી તારીખ સુધી સરકારી કર્મચારીઓની રજા પણ રદ્દ કરી દેવામાં આવી છે. લોકોને ઘરોની બહાર ન નીકળવાની તંત્રએ અપીલ કરી છે. વાવાઝોડાને લઈ વૃક્ષો, વીજ પોલ, જર્જરિત ઇમારત જેવી જગ્યાઓથી દૂર રહેવાની લોકોને અપીલ કરાઈ છે. તેમજ દરિયા કાંઠે પણ ઠેરઠેર ચેતવણીઓ લગાવવામાં આવી છે અને પોલીસ જવાનો તથા એનડીઆરએફની ટીમ સતત પેટ્રોલિંગ કરી રહી છે.